CELEX: C2007/183/04
Language: da
Date: 2007-08-04 00:00:00
Title: Sag C-148/05: Domstolens dom (Fjerde Afdeling) af 14. juni 2007 — Kommissionen for De Europæiske Fællesskaber mod Irland (Traktatbrud — direktiv 79/923/EØF — kvalitetskrav til skaldyrvande — udpegning af skaldyrvande — programmer vedrørende formindskelse af forurening — fastsættelse af kontrolparametre)

4.8.2007   
            
            
               DA
            
            
               Den Europæiske Unions Tidende
            
            
               C 183/3
            
         Domstolens dom (Fjerde Afdeling) af 14. juni 2007 — Kommissionen for De Europæiske Fællesskaber mod Irland
   (Sag C-148/05) (1)
   
   (Traktatbrud - direktiv 79/923/EØF - kvalitetskrav til skaldyrvande - udpegning af skaldyrvande - programmer vedrørende formindskelse af forurening - fastsættelse af kontrolparametre)
   (2007/C 183/04)
   Processprog: engelsk
   Parter
   
      Sagsøger: Kommissionen for De Europæiske Fællesskaber (ved B. Doherty og D. Recchia, som befuldmægtigede)
   
      Sagsøgt: Irland (ved D. O'Hagan og N. Travers, som befuldmægtigede)
   Sagens genstand
   Traktatbrud — ufuldstændig gennemførelse af artikel 3, 4 og 5 i Rådets direktiv 79/923/EØF af 30. oktober 1979 om kvalitetskrav til skaldyrvande (EFT L 281, s. 47) — manglende udpegning af visse skaldyrvande, manglende udarbejdelse af programmer til formindskelse af forurening og manglende fastsættelse af kontrolparametre
   Konklusion
   
               1)
            
            
               Irland har tilsidesat sine forpligtelser i henhold til Rådets direktiv 79/923/EØF af 30. oktober 1979 om kvalitetskrav til skaldyrvande
               
                           —
                        
                        
                           idet det har undladt at udpege alle de skaldyrvande, der skal udpeges i henhold til direktivets artikel 4
                        
                     
                           —
                        
                        
                           idet det har undladt i henhold til direktivets artikel 3 at fastsætte de nødvendige værdier for de skaldyrvande, som er udpeget eller som skal udpeges i henhold til direktivets artikel 4
                        
                     
                           —
                        
                        
                           idet det har undladt i henhold til direktivets artikel 5 at træffe alle de foranstaltninger, der er nødvendige for udarbejdelsen af programmer til formindskelse af forurening af de vandområder, der skal udpeges i henhold til direktivets artikel 4.
                        
                     
         
               2)
            
            
               Irland betaler sagens omkostninger.
            
         
      (1)  EUT C 69 af 19.3.2005.